Sa Bafu Ncancinencine Balaakubuka?
Sa inga mwaamba ayi . . .
ee?
taawu?
mpashi?
BAIBO ILAAMBA AYI
“Balaakubuka kuswa kubafu.”—Milimo ya Batumwi 24:15, The Bible in Lenje.
MBWEENGA MWACAFWIKWA NA MWASHIBA AYI BAFU BALAAKUBUKA
Inga mwacafwikwa na mukwanu wafwa.—2 Bene Kolinto 1:3, 4.
Inga mwaanguluka kukulonda lufu.—Bene Ebulu 2:15.
Inga mwaba alulangilo lwa ncinencine lwa kubonana abakwabanu boonse bafwite.—Joni 5:28, 29.
SA INGA TWASHOMA NSHOYAAMBA BAIBO?
Ee, ceebo ca milandu iyi yotatwe:
Lesa ngo Mulengi wa buumi. Baibo ileeta Yehova ayi “kantupu kapa buumi.” (Kulumbaisha 36:9; Milimo ya Batumwi 17:24, 25) Wakapa buumi ku shilengwa shoonse inga wacikoonsha kubusha muntu ufwite.
Ciindi ca kwisule Lesa wakabusha bakalinga kufwite. Baibo ilaamba pa bantu bosanwe abotatwe (8) bakabushikwa pa cishi—banike, banene, basankwa, a banakashi. Bamwi bakalinga kufwite pa ciindi ciniinibo, ono umwi wakalinga mu cuumbwe pa nshiku shone!—Joni 11:39-44.
Lesa ulisuni abuumbi kubusha bafwite. Yehova ulipatite abuumbi lufu; ulalubona ayi ngu mulwani. (1 Bene Kolinto 15:26) Ulisuni abuumbi kukoma mulwani uyu, kukushaawo lufu kwiinda mu kubusha bafwite. Ulisuni abuumbi kubusha baabo mbaanuka mu ciibalusho cakwe ayi bakakale pa cishi alimwi.—Jobo 14:14, 15.
SHAKUYEEYAWO
Ino tulacembelelanshi akufwa?
Baibo ilakumbula mwiipusho uyo pa MATALIKILO 3:17-19 a BENE LOMA 5:12.
hau_Latn knc_Latn som_Latn wol_Latn bem_Latn nya_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn kac_Latn bem_Latn bem_Latn